Իզաբելլա Ստյուարտ Գարդների թանգարան

**Իզաբելլա Ստյուարտ Գարդների թանգարան** () կամ Fenway Court, ինչպես հայտնի էր Իզաբելլա Ստյուարտ Գարդների կենդանության օրոք, թանգարան ԱՄՆ Մասաչուսեթս նահանգի Բոստոն քաղաքում։  Թանգարանի արվեստի հավաքածուն ունի համաշխարհային նշանակություն և ներառում է եվրոպական, ասիական և ամերիկյան արվեստի նմուշներ՝ գեղանկարներ, քանդակներ, գոբելեն, դեկորատիվ արվեստ։ 1990 թվականին թանգարանի տասներեք աշխատանքներ գողացել են. հանցագործությունը մնում է դեռևս չբացահայտված և արվեստի նմուշների տեղն անհայտ է։

Թանգարանում կազմակերպվում են պատմական և ժամանակակից արվեստի ցուցահանդեսներ, ինչպես նաև համերգներ, դասախոսություններ, ընտանեկան և համայնքային ծրագրեր, փոփոխում են բակի ցուցադրությունները։ Իզաբելլա Ստյուարտ Գարդների կտակին համապատասխան՝ թանգարանի մուտքի զեղչ է նախատեսված Բոստոն Ռեդ Սոքս հուշաիր կրողների համար և մուտքն անվճար է Իզաբելլա անունով այցելուների համար։

## Պատմություն
Թանգարանը ստեղծվել է 1900 թվականին և բացվել է 1903 թվականին ամերիկյան արվեստի առաջատար կոլեկցիոներ, բարերար, արվեստի հովանավոր Իզաբելլա Ստյուարտ Գարդների (1840-1924) կողմից։ Թանգարանը գտնվում է 15-րդ դարի Վենետիկյան պալատի` մասնավորապես Բարբարո պալատի նմանության կառուցված շենքում։

Գարդները լրջորեն սկսել է հավաքագրել, երբ հոր մահից հետո հսկայական ժառանգություն է ստացել։ Նրա առաջին խոշոր ձեռքբերումը 1892 թվականին Փարիզի աճուրդում Յան Վերմեերի «Համերգը» կտավն էր։ 1894 թվականին Բերնարդ Բերենսոնը Սանդրո Բոտիչելլիի աշխատանքների ձեռքբերման համար առաջարկել է իր օգնությունը, Գարդները դարձել է առաջին ամերիկացին, ով Վերածննդի վարպետի նկար է ունեցել։  Բերենսոնի օգնությամբ իր հավաքածուի համար Գարդները ձեռք է բերել շուրջ 70 արվեստի գործեր։
thumb|«Եվրոպայի բռնաբարությունը» (1562) Տիցիանի կտավը թանգարանի ամենահայտնի աշխատանքներից է
1898 թվականին ամուսնու՝ Ջոն Լ. Գարդների մահից հետո Իզաբելլա Գարդները նախաձեռնում է իր և ամուսնու երազանքի իրականացումը՝ իրենց հավաքածուի համար թանգարանի ստեղծումը։ Նա Բոստոնի Fenway ճահճոտ միակողմանի զբոսայգում թանգարանի համար տարածք է ձեռք բերում և վարձում ճարտարապետ Ուիլյարդ Թ. Սիրսին՝ կառուցելու թանգարան Վենետիկի Վերածննդի պալատների մոդելով։ Նա խորապես ներգրավված էր կառույցի նախագծման գործում։ Շենքի կառուցումից հետո Գարդները մի ամբողջ տարի խնամքով տեղադրում էր իր հավաքածուն։ Ի սկզբանե թանգարանի պատկերասրահները չունեին ներկայիս տեսքը։ Վաղ իտալական կտավների սենյակը մինչև 1914 թվականը եղել է Գարդների չինական սենյակ։

Թանգարանը բացվել է 1903 թվականի հունվարի 1-ին, որի տոնակատարության ընթացքում հանդես է եկել Բոստոնի սիմֆոնիկ նվագախումբը։

Գարդների կենդանության օրոք թանգարան են այցելել արվեստագետներ, կատարողներ, գիտնականներ՝ ոգեշնչվելու հարուստ հավաքածուից և շլացնող վենետիկյան շրջանակից, այդ թվում՝ Ջոն Սինգեր Սարջենթի, Չարլզ Մարտին Լևլերի և Ռութ սեն Դենիի աշխատանքներով։ Թանգարանում երբեմն տեղի էին ունենում արվեստագետների աշխատանքների ցուցադրումներ, այդ թվում՝ ամերիկացի քանդակագործ Աննա Կոլեման Լադի ցուցահանդեսը։ Այսօր թանգարանի ժամանակակից նկարիչ-ռեզիդենտ ծրագրի, բակային ցուցադրումների, համերգների, նորարարական կրթական ծրագրերի միջոցով շարունակվում է Իզաբելա Գարդների ժառանգությունը։

Գարդները թանգարանի առաջին տնօրեն է նշանակել իր քարտուղար և Բոստոնի գեղարվեստի թանգարանի նախկին գրադարանավար Մորիս Կարտերին (1877-1965)։ Կարտերը ցուցակագրել է ամբողջ հավաքածուն և գրել Գարդների կենսագրականը՝ «Isabella Stewart Gardner and Fenway Court»-ը։

## Պատկերասրահ

20180527 - 10 - Boston, MA (Isabella Stewart Gardner Museum) - "Tourist Throngs in the Spanish Cloister".jpg
20180527 - 12 - Boston, MA (Isabella Stewart Gardner Museum).jpg
20180527 - 15 - Boston, MA (Isabella Stewart Gardner Museum).jpg
20180527 - 18 - Boston, MA (Isabella Stewart Gardner Museum).jpg
20180527 - 19 - Boston, MA (Isabella Stewart Gardner Museum) - "Corner Arrangement".jpg
20180527 - 20 - Boston, MA (Isabella Stewart Gardner Museum).jpg
20180527 - 25 - Boston, MA (Isabella Stewart Gardner Museum).jpg
Fenway Court Interior 09.jpg
Fenway Court Interior 12.jpg
Fenway Court Interior 14.jpg
Fenway Court Interior 22.jpg
Fenway Court Interior 34.jpg
Isabella-Stewart-Gardner-Museum-Raphael-Room-01.jpg
Isabella-Stewart-Gardner-Museum-Little-Salon-02.jpg
Madame du Barry, miniature - Isabella Stewart Gardner Museum.png
Buste de Bindo Altoviti par Benvenuto Cellini.jpg
Guardi - View of the Riva degli Schiavoni and the Piazzetta from the Bacino di San Marco, 1760s, P25w47.jpg
Bellini, Gentile - Sultan Mehmet II.jpg
Gentile Bellini 009.jpg
Yenieri-aturkishjanissary-gentilebellini.jpg
Book of hours - Jean Bourdichon - Stewart Gardner Museum (Annunciation).jpg
Book of hours - Jean Bourdichon - Stewart Gardner Museum (Virgin in glory).jpeg
Queen Tomyris learns that her son Spargapises has been taken alive by Cyrus, by Jan Moy (1535-1550).jpg
Michelangelo, Study for the Colonna Pietà.jpg
Édouard Manet Chez Tortoni.jpg
A lady and gentleman in black, by Rembrandt.jpg
Rembrandt Harmensz. van Rijn 076.jpg
La Sortie de Pesage by E Degas.jpg
Rembrandt van Rijn - Christ in the Storm on the Sea of Galilee - P21s24 - private collection.jpg


## Ծանոթագրություններ

## Արտաքին հղումներ
* 
*The Isabella Stewart Gardner Museum has a virtual 3D tour called "Thirteen Works: Explore the Gardner's Stolen Art". The tour allows you to virtually tour the museum while learning about the thirteen pieces that were stolen in the early 1990s. The website also allows to you to browse the museums digitized collections by genre. The genres include American art, Ancient art, Asian art, Decorative art, European art, Islamic art, and furniture. The museum also provides detailed descriptions of conservation efforts that had occurred each year at the museum.
*FBI theft page  and Mar 2013 update
*City of Boston, Boston Landmarks Commission Isabella Stewart Gardner Museum Study Report

Կատեգորիա:Բոստոնի թանգարաններ
Կատեգորիա:Պատկերասրահներ
Կատեգորիա:1903 հիմնադրված թանգարաններ
Կատեգորիա:1903 հիմնադրումներ ԱՄՆ-ում